CELEX: 32007R0760
Language: ro
Date: 2007-06-29 00:00:00
Title: Regulamentul (CE) nr. 760/2007 al Comisiei din 29 iunie 2007 de modificare pentru a 80-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului

30.6.2007   
            
            
               RO
            
            
               Jurnalul Oficial al Uniunii Europene
            
            
               L 172/50
            
         
      REGULAMENTUL (CE) NR. 760/2007 AL COMISIEI
   
   din 29 iunie 2007
   de modificare pentru a 80-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri și servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (1), în special articolul 7 alineatul (1) prima liniuță,
   întrucât:
   
               (1)
            
            
               Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului respectiv.
            
         
               (2)
            
            
               La 8 iunie 2007, Comitetul pentru sancțiuni al Consiliului de Securitate al Organizației Națiunilor Unite a decis să modifice lista persoanelor, grupurilor și entităților care ar trebui să facă obiectul înghețării fondurilor și resurselor economice. Prin urmare, anexa I ar trebui modificată în consecință.
            
         
               (3)
            
            
               Pentru a garanta eficiența măsurilor prevăzute de prezentul regulament, acesta trebuie să intre în vigoare imediat,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică astfel cum se indică în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 iunie 2007.
      
         
            Pentru Comisie
         
         Eneko LANDÁBURU
         
         
            Director general pentru relații externe
         
      
   
   
      (1)  JO L 139, 29.5.2002, p. 9. Regulament, astfel cum a fost modificat ultima dată prin Regulamentul (CE) nr. 732/2007 al Comisiei (JO L 166, 28.6.2007, p. 13).
   
      ANEXĂ
      Anexa I la Regulamentul (CE) nr. 881/2002 se modifică după cum urmează:
      Următoarele mențiuni se adaugă la rubrica „Persoane fizice”:
      
                  1.
               
               
                  Salem Nor Eldin Amohamed Al-Dabski [alias (a) Abu Al-Ward, (b) Abdullah Ragab, (c) Abu Naim]. Adresa: Bab Ben Ghasheer, Tripoli, Libia. Data nașterii: 1963. Locul nașterii: Tripoli, Libia. Naționalitate: libaneză. Pașaport nr.: 1990/345751 (pașaport libanez). Alte informații: Numele mamei: Kalthoum Abdul Salam Al-Shaftari.
               
            
                  2.
               
               
                  Said Youssef Ali Abu Aziza (alias Abdul Hamid, Abu Therab). Data nașterii: 1958. Locul nașterii: Tripoli, Libia. Naționalitate: libaneză. Pașaport nr.: 87/437555 (pașaport libanez). Alte informații: căsătorit cu Sanaa Al-Gamei’i.
               
            
                  3.
               
               
                  Aly Soliman Massoud Abdul Sayed [alias (a) Ibn El Qaim, (b) Mohamed Osman, (c) Adam]. Adresa: Ghout El Shamal, Tripoli, Libia. Data nașterii: 1969. Locul nașterii: Tripoli, Libia. Naționalitate: libaneză. Pașaport nr.: 96/184442 (pașaport libanez). Alte informații: căsătorit cu Safia Abdul El Rahman (cetățean sudanez).